කෙසේ වෙතත්  නෞකාව නිදහස් කළ පසු එය රැගෙන යා යුතු ගමන් මාර්ගය පමණක් සමුද්‍රීය ගලවා ගැනීමේ සම්බන්ධීකරණ මධ්‍යස්ථානය විසින් අනුමත කර ඇති බව ද ආරංචි මාර්ග සඳහන් කළා.නැගෙනහිර මුහුදේදී බොර තෙල් ප්‍රවාහනය කරමින් තිබූ MT නිව් ඩයමන්ඩ් නෞකාව ගිනි ගැනීමට ලක් වූයේ පසුගිය 03 වනදායි.නෞකාව අයත් සමාගමෙන්  ශ්‍රී ලංකාව ඉල්ලා ඇති සම්පූර්ණ වන්දි මුදල රුපියල් මිලියන 442ක්.එම මුදල ගෙවීමට අදාළ සමාගම එකඟතාව පළ කළද මෙතෙක් එම ගෙවීම් සිදුකර නැහැ.එවන් තත්තවයක් තුල නෞකාව මෙරට මුහුදු සීමාවෙන් ඉවත් කර ගැනීමේ සූදානමක් පවතින බවට වාර්තා පල වුණා.හිරු ප්‍රවෘත්ති ඒ සම්බන්ධයෙන් කළ විමසීමකදී සමුද්‍රීය පරිසර ආරක්ෂණ අධිකාරියේ සභාපති දර්ශනී ලහඳපුර මහත්මිය පැවසුවේ නිව් ඩයමන්ඩ් නෞකාව මෙරට මුහුදු සීමාවෙන් ඉවත් කර ගැනීමට මේ දක්වා අවසරයක් ලබා දී නොමැති බවයි.මේ අතර ගිනි ගැනීමට ලක් වූ නෞකාවෙන් සිදුවූ සමුද්‍ර දූෂණය පිළිබඳ තවදුරටත් සාකච්ඡා කිරීමට නියමිත බව නීතිපතිවරයා සමුද්‍රීය පරිසර ආරක්ෂණ අධිකාරියට දැනුම් දී තිබෙනවා.නීතිපතිවරයාගේ සම්බන්ධීකරණ නිලධාරී රජයේ අධිනීතිඥ නිශාරා ජයරත්න මෙනවිය පැවසුවේ සමුද්‍ර දූෂණයට අදාළ කටයුතු නිමවන තුරු නෞකාව රැගෙන යෑමට අවසර ලබා දිය නොහැකි බව සමුද්‍රීය පරිසර ආරක්ෂණ අධිකාරිය නීතිපතිවරයා වෙත දන්වා ඇති බවයි.